CELEX: 62017CA0060
Language: hu
Date: 2018-07-11 00:00:00
Title: C-60/17. sz. ügy: A Bíróság (tizedik tanács) 2018. július 11-i ítélete (Tribunal Superior de Justicia de Galicia [Spanyolország] előzetes döntéshozatal iránti kérelme) – Ángel Somoza Hermo, Ilunión Seguridad SA kontra Esabe Vigilancia SA, Fondo de Garantia Salarial (FOGASA) (Előzetes döntéshozatal – 2001/23/EK irányelv – Az 1. cikk (1) bekezdése – Vállalkozás átruházása – A 3. cikk (1) bekezdése – A munkavállalók jogainak védelme – A munkaszerződések tekintetében a kollektív szerződések rendelkezései alapján történő jogutódlás – Kollektív szerződés, amely a vállalkozás átadójával és kedvezményezettjével szemben kizárja a munkaszerződésből származó, e vállalkozás átruházását megelőzően keletkezett kötelezettségekért, köztük a bértartozásokért is, fennálló egyetemleges felelősséget)

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/8
            
         
      A Bíróság (tizedik tanács) 2018. július 11-i ítélete (Tribunal Superior de Justicia de Galicia [Spanyolország] előzetes döntéshozatal iránti kérelme) – Ángel Somoza Hermo, Ilunión Seguridad SA kontra Esabe Vigilancia SA, Fondo de Garantia Salarial (FOGASA)
      (C-60/17. sz. ügy) (1)
      
      ((Előzetes döntéshozatal - 2001/23/EK irányelv - Az 1. cikk (1) bekezdése - Vállalkozás átruházása - A 3. cikk (1) bekezdése - A munkavállalók jogainak védelme - A munkaszerződések tekintetében a kollektív szerződések rendelkezései alapján történő jogutódlás - Kollektív szerződés, amely a vállalkozás átadójával és kedvezményezettjével szemben kizárja a munkaszerződésből származó, e vállalkozás átruházását megelőzően keletkezett kötelezettségekért, köztük a bértartozásokért is, fennálló egyetemleges felelősséget))
      (2018/C 319/08)
      Az eljárás nyelve: spanyol
      
         A kérdést előterjesztő bíróság
      
      Tribunal Superior de Justicia de Galicia
      
         Az alapeljárás felei
      
      
         Felperesek: Ángel Somoza Hermo, Ilunión Seguridad SA
      
         Alperesek: Esabe Vigilancia SA, Fondo de Garantia Salarial (FOGASA)
      
         Rendelkező rész
      
      
                  1)
               
               
                  A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK irányelv 1. cikkének (1) bekezdését úgy kell értelmezni, hogy ezen irányelvet alkalmazni kell az olyan helyzetre, amelyben a szolgáltatás igénybevevője felmondta valamely vállalkozással kötött, létesítményőrzéssel kapcsolatos szolgáltatásnyújtásra vonatkozó szerződést, és e szolgáltatás teljesítése érdekében egy másik olyan vállalkozással kötött új szerződést, amely a kollektív szerződés alapján átveszi az első vállalkozás által az említett szolgáltatás teljesítésére az alkalmazott személyzet létszám és feladatkör tekintetében jelentős részét, amennyiben az ügylet valamely gazdasági egységnek az érintett két vállalkozás közötti átruházását kíséri.
               
            
                  2)
               
               
                  Az Európai Unió Bírósága nem rendelkezik hatáskörrel a Tribunal Superior de Justicia de Galicia (Galicia autonóm közösség felsőbírósága) által a 2016. december 30-i határozatával előterjesztett második kérdés megválaszolására.
               
            
         (1)  HL C 121., 2017.4.18.